加密

喺電腦保安上係指將一段數據入碼，轉化成第種表示方式，收訊人會知道段信息係點加密嘅，所以會有能力解讀段信息，但收訊人以外嘅人正路就因為唔知個加密方案，就算截到段信息都解讀唔到段信息嘅內容。

還原加密嘅過程叫。

概論

加密係指用一啲特定嘅編碼方法將一段想傳嘅信息轉化做一串串嘅符號，例如係一大串嘅 0 同 1，令到淨係得收信息嘅人能夠解讀嗰段嘢；技術性啲噉講嘅話，加密同解密可以想像成函數，會各自噉將自己嘅輸入轉化，當中解密係加密嘅反函數：

密文碼係編碼方法嘅一種，同一般嘅編碼方法唔同嘅係，密文碼係唔會俾外人知嘅－摩斯碼嗰啲法則公開，全世界嘅人都有得透過互聯網查到摩斯碼嘅編碼法則係點樣轉化啲符號嘅，所以第啲人攞到一串摩斯碼上手可以輕易噉解讀到串碼嘅內容；相比之下，密文碼正路嚟講淨係得傳信息嘅人同收信息嘅人會知，所以就算第啲人－例如係黑客－攞到串信息都唔會識得點樣解讀。好似係以下呢段密文噉，如果一個人唔知段密文碼，佢唔會有能力搵得出嗰段信息加密之前嘅樣。上述嘅過程可以想像成下圖噉嘅圖解－
最左手邊嗰張白紙代表段明文，呢張紙掕住嗰條「鎖匙」就係密文碼，
中間嗰張白紙代表密文－張紙上面寫咗啲就噉睇好似語無倫次噉嘅字，
右手邊嗰條鎖匙係負責做解密嘅演算法，會將段密文轉化返做原本嗰段信息。

密文碼
密匙
機翻
難讀化

文獻
Fouché Gaines, Helen (1939), Cryptanalysis: A Study of Ciphers and Their Solution, New York: Dover Publications Inc.

攷

密碼學